Δυστυχώς κατά την διαμονή μας στο διαμέρισμα ασχοληθήκαμε πιο πολύ με αυτό παρά με τους εαυτούς μας.
Κατά την άφιξη συνειδητοποιήσαμε ότι είχαμε λάβει λάθος οδηγίες για την είσοδο στην πολυκατοικία. Έπειτα από πολλά πατήματα κουδουνιών μας άνοιξε ένας ένοικος της πολυκατοικίας. Το πρώτο πράμα που αντικρίσαμε μόλις μπήκαμε στο διαμέρισμα ήταν ότι το μπάνιο δεν είχε λάμπα, το δεύτερο ήταν η χρησιμοποιημένη λεκάνη τουαλέτας που μας έκανε να απορούμε για την καθαριότητα όλου του διαμερίσματος. Η ντουζιέρα στην ίδια κατάσταση. Μετά από πολλά μηνύματα ο οικοδεσπότης προσφέρθηκε να μας μεταφέρει σε άλλο διαμέρισμα στο κέντρο της πόλης με την προϋπόθεση ότι αφού καθαριστεί θα επιστρέφαμε την επόμενη μέρα. Δυστυχώς και την επόμενη μέρα η κατάσταση της τουαλέτας δεν άλλαξε και ιδιαίτερα. Αντίθετος αυτή την φορά βρήκαμε και χαρτιά στην λεκάνη. Αναγκάστηκα να αγοράσω χλωρίνη και γάντια και να ξεκινήσω την 2η μέρα των διακοπών μου με ένα καλό καθάρισμα της λεκάνης και της ντουζιέρας αφού πλέον είχαμε χάσει κάθε ελπίδα. Την 3η ημέρα των διακοπών μας ο θερμοσίφωνας κάθε φορά που τον ανάβαμε έριχνε όλο τον γενικό με αποτέλεσμα να κάνουμε μπάνιο με κρύο νερό Ο οικοδεσπότης έστειλε σχετικά άμεσα ηλεκτρολόγο για να επιδιορθώσει το πρόβλημα.
Εν κατακλείδι όπως προανέφερα ασχοληθήκαμε πιο πολύ με το διαμέρισμα παρά με τις διακοπές μας. Είναι αδιανόητο να είσαι κουρασμένος από ταξίδι και να φτάνεις σε τέτοιο διαμέρισμα.